Diari Oficial de la Generalitat Valenciana


Sumari del DOGV 7532, del 25-05-2015 (2015/4564)

Notificació de la sentència dictada en el procediment de guarda i custòdia número 1785/2014.
--------------------------------------------------------------------------------------------

### Dades del document

Número de DOGV
:   7532

Data del DOGV
:   25-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4564


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1785/2014. [2015/4564]  
Juí guarda i custòdia 001785/2543-RO  
Part demandant: Verónica Yguaro Ayala.  
Part demandada: Abraham Manuel Montalvo Vaca.  
En el juí a què fa referència s'ha acordat notificar la sentència a la part demandada l'encapçalament i dispositiva de la qual té el text que, literalment, és el següent:  
«Sentència número 372/2015  
València, 12 de maig de 2015  
Part demandant: Verónica Yguaro Ayala.  
Advocada: María José Ortega Casanova.  
Procuradora: María José Ruiz Romero.  
Part demandada: Abraham Manuel Montalvo Vaca, rebel·lia processal.  
Ministeri fiscal  
Mercedes Miñana Arnao, magistrada jutgessa de Primera Instància número 26 de València, he vist estes actaucions en matèria de mesures sobre fills menors, seguits en este jutjat a instàncies de Verónica Yguaro Ayala contra Abraham Manuel Montalvo Vaca, declarat en rebel·lia per la seua incompareixença en les esmentades actuacions, havent sigut part el ministeri fiscal.  
Fonaments de dret  
Primer. La part actora pretén l'establiment d'un règim jurídic que regule les relacions dels litigants respecte de la seua filla M., nascuda el 17 de novembre de 2007, d'acord amb el que establixen els articles 90 i següents del Codi Civil, aplicables analògicament.  
  
Quant als efectes personals a què es referix l'article 91 del Codi Civil.  
Per allò que s'ha exposat, com que no s'acredita la concurrència de les causes previstes en l'article 170 del Codi Civil, però sí l'absència d'un dels progenitors, correspon, d'acord amb el que establix l'article 156 del Codi Civil, que es reconega a la mare l'exercici en exclusiva de la pàtria potestat i la guàrdia i custòdia de la menor, perquè l'està exercint en la situació real existent, davant de l'absència del pare que impedix el seu exercici , i amb això se la faculta perquè puga efectuar tots els tràmits administratius en representació de la menor. A este efecte, ha de tindre's en compte que la doctrina del Tribunal Suprem, arreplegada en sentències com les de 6 de juliol de 1996 i 10 de novembre de 2005, establix que l'article 170 del Codi Civil, en què es regula la privació de la pàtria potestat, ha de ser interpretat i aplicat de manera restrictiva, de manera que només correspondrà quan conste tant l'incompliment dels deures d'atenció i assistència al fill com que eixe incompliment resulta imputable de forma rellevant al titular de la pàtria potestat.  
  
Segon. Pel que fa al règim de visites del progenitor amb la menor, tant la part actora com el ministeri fiscal els va interessar que se suspenguera, i també ha d'estimar-se en este punt la demanda, perquè atesa l'edat de la xiqueta, el temps que ha romàs sense estar en companyia del seu pare i la situació d'este, de moment no podria fer-se efectiu i, si al progenitor l'interessa tornar a reprendre la relació amb la seua filla, haurà de valorar-se en el seu moment.  
Dispositiva  
Estime la demanda plantejada per Verónica Yguaro Ayala contra Abraham Manuel Montalvo Vaca, declarat en rebel·lia, havent sigut part el ministeri fiscal, correspon adoptar les següents mesures definitives respecte a la filla comuna M.:  
1. Ambdós progenitors exerciran la pàtria potestat sobre la menor, si bé s'atribuïx a la demandant l'exercici en exclusiva de la pàtria potestat i la guàrdia i custòdia de la menor.  
2. Se suspén el dret de visites a la menor per part del demandat fins que s'inste la represa per l'interessat en procediment de modificació de mesures perquè es valore la conveniència d'estes.  
  
3. Se suspén el pagament d'aliments per part del progenitor fins que conste que este té domicili fix o que obté algun ingrés.  
Tot això sense fer una especial condemna en les costes d'este procediment.  
Contra esta interlocutòria es pot interposar recurs d'apel·lació que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i s'acompanyarà resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banco de Santander, llevat que la persona recurrent tinga concedit el benefici de justícia gratuïta. En cas, de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme.»  
  
Pel desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del jutjat per a portar a efecte la diligència de notificació de la sentència al demandat, Abraham Manuel Montalvo Vaca.  
  
València, 14 de maig de 2015.- La secretària judicial: Alicia Ordeig Rabadán.